﻿Ariadna Ştefănescu Facultatea de Litere Universitatea din Bucureşti Emoţie şi impoliteţe în discursul şi interdiscursul condamnării trecutului comunist totalitar din România 1 Circumscrierea cadrului teoretic 1 0 Plasticitatea noţiunilor Distincţia dintre raţionalitate şi emoţie, în care cele două entităţi sunt considerate a fi imposibil de reconciliat, este pusă la îndoială de Aristotel Stagiritul a clarificat raportul dintre cunoaştere şi răspunsul emoţional, arătând că este vorba de o interdependenţă, în care persuasiunea judicioasă poate influenţa emoţiile, iar răspunsurile emoţionale pot influenţa judecata persuasivă (Charteris-Black: 13) Reconcilierea dintre afect şi raţiune este reluată de I A Richards iar, mai târziu, de Ch Perelman şi L Olbrechts-Tyteca, autori care vor introduce un punct de vedere dinamic asupra ideii de concept Semnificaţia oricărei noţiuni, spun Perelman şi Olbrechts-Tyteca, este formată dintr-o zonă reprezentaţională şi dintr-una emoţională Semnificaţia emoţională care înconjoară orice concept este răspunzătoare de ceea ce poate fi numit plasticitatea noţiunilor (Perelman / Olbrechts-Tyteca: 185), atribut care conferă conceptului o anumită flexibilitate Flexibilitatea sau semnificaţia emoţională a conceptului este explicată de cei doi retoricieni prin aspecte care ţin de uzul argumentativ al noţiunii (Perelman / Olbrechts-Tyteca: 188), cum ar fi: (i) extensiuni şi restrângeri ale domeniului conceptului; (ii) „umbrirea” şi „clarificarea” conceptelor; (iii) tehnici de selecţie a datelor; (iv) procedee de atenuare şi de amplificare a elementelor referenţial-informative existente, în funcţie de orientarea argumentativă a oratorului Toate aceste tehnici de modelare a conceptului sunt numite în retorica clasică evidentia, un element important al lui narratio Mai mult, ambele, adică atât evidentia, cât şi naratio, au rolul de a stârni şi a spori interesul auditoriului, dacă nu chiar de provocare a unor emoţii precise (Cigada: 37-45) 1 1 Emoţia ca sens comunicat şi ca sens implicat Emoţia poate fi plasată la toate nivelele enunţului, fie ca sens comunicat, fie ca sens implicat în mod convenţional sau accidental În ciuda faptului că emoţia este o constantă universală a semnificaţiei, ea nu este întotdeauna şi un sens comunicat Chr Plantin (1997; 1998) propune următoarea clasificare a emoţiei ca sens comunicat: emoţie direct exprimată, emoţie indirect exprimată sau emoţie reconstituită Adoptăm clasificarea lui Chr Plantin, la care încercăm să aducem unele completări din perspectiva componentelor enunţului, aşa cum sunt ele clasificate de analiza pragmatică 1 2 Emoţia direct exprimată 1 2 1 Emoţia direct exprimată la nivel de enunţ Emoţia direct exprimată este redată prin descrieri referenţiale ale afectului, cu alte cuvinte, prin verbe şi nume care denotă un sentiment oarecare (cf Dan o înfurie pe Maria; O scânteie de bucurie i-a apărut în privire ş a ) Emoţia direct exprimată este parte constitutivă din sensul propoziţional al enunţului 1 2 2 Emoţia direct exprimată la nivel de sintagmă O serie de sintagme, multe clişeizate, conţin direct exprimate implicaţiile emoţionale ale substantivului centru Emoţia apare ca trop catacretic ilustrând împletirea constantă între partea reprezentaţională şi cea emoţională a unei noţiuni: sentimente politice, simpatii politice, simpatizant politic, afinităţi politice, tensiune politică, patimi politice, resentimente politice, alianţă politică, (glumeţ) cununie politică (Internet), situaţie politică gravă; la Eminescu apar: credinţă politică, optimismul politic, bunul-simţ politic, temeri politice, grijile politice, moralitate politică, principii politice, degradarea moravurilor politice, tact politic, înţelepciune politică, înclinările politice, aptitudini politice, ideal politic, spirit politic, onestitate politică, măsuri sincer politice, familie politică, despărţire politică, rivalităţi politice (Surse: 21) Noţiunea de politică se combină în discursul modern cu lexeme din câmpul semantic al afectelor şi al capacităţilor intelectuale, conferind conceptului expresivitate, fluenţă şi o reprezentare relativ unitară, caracteristici de care depind coerenţa şi coeziunea discursivă într-o bună măsură 1 2 3 Emoţia direct exprimată la nivel de inserţii metadiscursive Exprimarea explicită a emoţiei mai poate să apară la nivelul inserţiilor metadiscursive referitoare la starea sufletească a oratorului în raport cu tema dezbătută sau referitoare la percepţia globală asupra temei politice aflate în discuţie Altfel spus, afectul e identificabil şi la nivelul atitudinii propoziţionale a vorbitorului Spicuim din discursurile politice ale lui Mihail Kogălniceanu: din nenorocire, s-a întâmplat, domnilor, [ ] (Kogălniceanu, Surse: 22, p 350); cu durere vă spun că (Kogălniceanu, Surse: 22); nici nu mă mir de purtarea [ ] (Kogălniceanu, Surse: 22, p 83); trebuie să întrebuinţăm termenile blânde, cele mai dezbrăcate de orice spirit de ostilitate (Kogălniceanu, Surse: 22, p 179); Când am auzit toate aceste pâri mari şi grele asupra ministeriului nostru, am stat în desăvârşită uimire (Kogălniceanu, Surse: 22, p 350) etc Ceva mai târziu, Armand Călinescu face o echivalare, banală de altminteri, care nu şochează stilistic, între o situaţie politică şi un sentiment: De câte ori am fost nevoit să urc la tribună pentru a discuta validările [alegerilor] am avut un simţământ de repulsiune (Surse 23: 7) În discursul politic actual, inserţiile metadiscursive cu valoare emoţională sunt dublate de cele cu valoare epistemică Exprimarea fie directă, fie indirectă a emoţiei este legată de formulele de politeţe curente ritualurilor politice şi de poziţia, uneori cât mai proeminentă pe care şi-o construieşte actorul politic, ajungând adeseori la construcţii discursive bombastice: Suntem datori să demonstrăm prin cuget şi simţire, şi mai ales prin fapte ; sincer să fiu ; ne mai mirăm uneori că ; iată de ce credem că ; sunt sigur că ; trebuie lămurite orice suspiciuni; aş dori să subliniez că ; vă adresez rugămintea de a aproba acest proiect Nume de afect sau alţi termeni, care în uz literal sau figurat sunt declanşatori ai implicaturilor emoţionale, ca afinitate, înfrăţire, frate, presiune, prieten etc , sunt integraţi în structura unor termeni sau sintagme politice curente: criză guvernamentală, elan politic, înfrăţirea între popoare, interes naţional, pasiuni politice, popoare prietene / duşmane, presiuni politice, respectul legii, simpatii politice, simpatizant politic, trădare politică ş a Astăzi, vocabularul politic cu tangenţe emoţionale poate să devină o pistă pentru creativitatea şi înnoirea stilistică a discursului politic sau politic-pamfletar Se vorbeşte despre nostalgicii sistemului comunist, soluţii nostalgice, despre faptul că am ajuns de râsul Europei şi chiar de surâsul Europei (Zafiu) Noţiunile politice majore se asociază cu o anumită gamă de emoţii, din care unele afecte se actualizează în discurs Inventarul emoţiilor admise de un concept politic se formează treptat, de-a lungul tradiţiei discursive, şi trebuie să corespundă perspectivei dominante din care e abordat conceptul Asociaţiile emoţionale care însoţesc abstracţiunile politice formează ceea ce Chr Plantin numeşte textura emoţională În momentul în care retorica noţiunii se schimbă, se modifică şi gama emoţională Este ceea ce s-a întâmplat cu ideea de comunism, în cazul căreia valorile emoţionale pozitive, dezvoltate de limbajul politic comunist, au fost înlocuite de implicaţiile emoţionale negative, apărute după căderea regimului, în 1989 Nu putem arăta exact cum o emoţie sau o anumită gamă emoţională ajunge să fie constant asociată unui anumit concept Considerăm că două căi convergente contribuie la dezvoltarea zonei emoţionale a noţiunii Prima este aceea a evaluării emoţionale spontane, care apare simultan cu experienţele trăirii evenimentului real, evaluare emoţională a cărei memorie se păstrează şi se poate amplifica în timp prin relatarea evenimentului A doua cale este aceea a formării unei retorici a conceptului, în care arhiva reprezentării evenimentului – literatură, memorii, documente istorice, discursuri oficiale, reprezentări artistice culte şi populare, modurile curente de a relata evenimentul – joacă un rol decisiv în legitimarea unei anumite game de emoţii asociate unei noţiuni Emoţia este unul dintre factorii care contribuie discret la mitizarea noţiunii (de exemplu, independenţa Principatelor române, în 1877, în urma eliberării de sub dominaţia imperiului otoman este constant asociată cu emoţii ca fericire, frumuseţe, bucurie, entuziasm, dăruire, sacrificiu, curaj, respect profund, mândrie şi alte trăiri sublimate, dacă avem în vedere numai reprezentările artistice ale momentului ) 1 3 Emoţia indirect exprimată Emoţia indirect exprimată apare atunci când discursul nu conţine o reprezentare referenţială a afectului, ci are – cum spune Chr Plantin (1997) – numai indici ai sentimentului comunicat Metaforele conceptuale ale emoţiei, cum ar fi a clocoti, roşu, alb etc , în propoziţii ca L-am văzut clocotind, S-a făcut deodată roşie ca focul la faţă, propoziţii care descriu diferite postúri tipice pentru gama de emoţii exprimate prin limbajul trupului (cf Şi-a lăsat fruntea în jos, Şi-a coborât privirile, A făcut ochii mari etc ) reprezintă ilustrări ale realizării lingvistice indirecte a emoţiei Enunţurile care deliberat descriu conduita comportamentală – considerată relevantă din punct de vedere discursiv - permit reconstituirea propoziţiilor de emoţie, cum le numeşte Chr Plantin, care în cazul exemplelor de mai sus ar fi: {el: furie}, {ea: ruşine}; {el: tristeţe}; {ea: uimire} Emoţia reconstituită din tropii catacretici şi din alte enunţuri aluzive reprezintă, ca semnificaţie, o implicatură convenţională Emoţia indirectă apare şi în propoziţii în care indicii de afect aproape dispar În enunţul Orefelinatele s-au umplut de copii, propoziţia de emoţie {copiii: suferinţă, tristeţe} este reconstituită potrivit unui loc comun situaţional cu un mare potenţial afectogen, în cazul de faţă cel al orfelinatelor De ce Chr Plantin exclude din metoda sa de investigaţie adverbele şi adjectivele de emoţie? Construcţii ca: Ea avea un zâmbet vesel, Ea a răspuns cu un zâmbet vesel, În fotografia asta ea zâmbeşte vesel, El merge trist de-a lungul bulevardului nu garantează existenţa emoţiei reale şi a unei persoane care are experienţa acesteia Lipsindu-le premisa existenţei afectului, nu se poate infera ferm în aceste cazuri o propoziţie de emoţie Aceasta este inferabilă dacă adjectivele şi adverbele de emoţie au un uz referenţial În cazul acestor propoziţii, implicaţia emoţională este doar o implicatură slabă, care poate fi anulată, dacă apare o asumpţiune contextuală cu o relevanţă mai puternică (cf Ea avea un zâmbet vesel, însă numai ea ştia cât de indiferent îi era totul ) Adesea, astfel de structuri pot exprima emoţii false şi pot duce la reconfigurări emoţionale În concluzie, în termeni prgamatici griceeni, emoţia poate fi localizată la nivelul lui „ceea ce este spus” şi la nivelul lui „ceea ce este implicat” 1 3 1 Emoţia indirect exprimată prin tropi conceptuali Putem spune că emoţia este într-o fază „cristalizată” la nivelul metaforelor conceptuale care structurează, exprimă şi reprezintă modul nostru ce a înţelege o anumită abstracţiune În uzul curent al limbii, prin intermediul colocaţiilor, se exprimă adesea semnificaţia emoţională constituită în jurul anumitor concepte Prin tropii conceptuali se face curent legătura între nucleul dur al noţiunii şi zona lui emoţională De exemplu, una din metaforele conceptuale frecvent folosite în rutinele discursive în care apare ideea de libertate este /LIBERTATEA este o FEMEIE/ Ea structurează modul nostru de înţelegere a noţiunii de libertate şi o poate pune în relaţie cu alte metafore, creându-se un lanţ metaforic: /LIBERTATEA este o FEMEIE; FEMEIA este o CETATE; LIBERTATEA este o CETATE/ Combinaţii sintagmatice ca: iubim libertatea, dorim libertate, libertatea ne-a adus fericirea, frumoasa libertate, dulcea libertate, mult dorita libertate, înfloritoarea libertate, îşi caută libertatea, libertatea a fost greşit înţeleasă, ne răpeşte libertatea, se luptă pentru libertate, cucereşte libertatea, libertatea creatoare de , pune în primejdie libertatea , se bucură de libertate, a ocroti libertatea ş a , reprezintă actualizări lexicale ale unor structuri conceptuale întemeiate pe două analogii, acea a femeii şi acea a cetăţii Aceste două structuri conceptuale sunt răspunzătoare de o parte din retorica uzuală a noţiunii respective Semnificaţii emoţionale ca /fericirea/, /efortul/, /curajul/, /dăruirea/, /sacrificiul/, /suferinţa/ devin constitutive noţiunii de libertate şi sunt constant implicate de scenariul conceptual metaforic dezvoltat şi impus prin practica discursivă Altfel spus, în discurs, noţiunea de libertate poate fi oricând îmbogăţită cu efecte pathemice 1 4 Emoţia ca element constitutiv al actelor de vorbire Emoţia este un element constitutiv al forţei ilocuţionare, este parte din condiţiile de bună formare ale unui act verbal Dacă cineva îi strigă cuiva în faţă Ruşine ţie!, distribuţia afectelor este instantanee, complexă, dar şi cu o marjă oarecare de variaţie şi ambiguitate: mânia enunţiatorului este afectul care însoţeşte actul verbal de acuzaţie sau de reproş, ruşinea este efectul perlocuţionar vizat, la care se pot adăuga şi alte sentimente clocotitoare În acest caz, locul din structura enunţului în care este plasată emoţia este cel al explicaturilor de nivel înalt 2 0 Caracteristicile emoţiei Gabriela Stoica (2005) a făcut un inventar al caracteristicilor emoţiilor potrivit rezultatelor din cercetarea psihologică a fenomenului Acestea sunt: (i) capacitatea afectelor de a ocupa o poziţie polarizată între plăcut (euforic) vs neplăcut (disforic) pe axa axiologică a emoţiilor; (ii) intensitatea şi durata; (iii) subiectivitatea; (iv) evaluarea implicită; (v) intensitatea; (vi) dinamismul; (vii) mobilitatea emoţiilor sau capacitatea lor de a trece de la un stadiu la altul pe măsură ce evoluează; (viii) expresivitate (vizuală), altfel spus, limbajul corpului specific anumitor emoţii, interjecţii specifice, intonaţie, înălţimea şi intensitatea vocii Haré / Gillet (1994, ap Bamberg), care au făcut o taxonomie a vocabularului emoţiilor din perspectiva afectului tratat ca act discursiv, au folosit patru caracteristici considerate fundamentale: (i) resimţirea unei tensiuni interioare; (ii) existenţa unei manifestări tipice; (iii) expresia unei judecăţi valorice; (iv) prezenţa unei forţe ilocuţionare particulare Ultima caracteristică discursivă a încărcăturilor emoţionale din clasificarea Haré / Gillet, are un caracter universal Mai mult, există emoţii de o anumită factură, de exemplu disforice, care constant se exprimă în relaţie cu anumite forţe ilocuţionare Emoţii mai complexe, amalgamate, de tipul gamei afective care include teamă, teroare, frică, compasiune ş a , cum este cazul spectrului afectiv care formează zona flexibilă a noţiunii de comunism, privită retrospectiv şi dintr-un context democratic, pot imprima discursului o forţă ilocuţionară de condamnare şi / sau de acuzare etc (cf infra Studiu de caz) La S Cigada apare un inventar de particularităţi care coincide, în mare, cu cel promovat de studiile psihologice: (i) intensitate; (ii) durată; (iii) existenţa unei componente cognitive înţelese ca un dialog cu raţionalitatea (definiţia dată de S Cigada, 2008) este următoarea: „Implicaţia emoţională reprezintă starea naturală a unui individ al cărui comportament depinde de dialogul neîncetat dintre datele emoţionale şi le regard integral de la raison”; (iv) percepţia detaliului; (v) o componentă somatică, adesea încapsulată în marcatori somatici; (vi) calitatea de a fi un stimul pentru acţiune; (vii) senzaţia de pasivitate (resimţită în faţa „atacului” afectelor, faţă de care este peste poate a te împotrivi) În analiza emoţiei dintr-o perspectivă pragmatică şi discursivă, o mare parte dintre aceste trăsături se pot detecta în calitate de elemente operaţionale în configurarea unui scenariu (script) al emoţiei, echivalabil, prin glosare, cu un set de propoziţii în metalimbaj natural sau - în termenii lui Chr Plantin - cu argumentul emoţional subiacent texturii afectogene a discursului (cf infra 2 1 ) 2 1 Emoţia ca fenomen specific cultural Emoţia implică un act de evaluare a realităţii, particularitate care figurează, cum am văzut, în lista ei de proprietăţi A Wirezbicka a abordat această problemă în detaliu, susţinând că relaţia care se stabileşte între diferite puncte de vedere (views), valori şi implicarea emoţională generează o anumită atitudine faţă de emoţie care este specifică cultural Atitudinea faţă de emoţie se detectează investigând scenariul (script-ul) cultural al emoţiei dintr-o anumită zonă culturală şi lingvistică Scenariul unei emoţii este o structură raţională, care organizează încărcătura afectivă, putând să predetermine exprimarea lingvistică a implicaţiilor emoţionale ale discursului, dând o coerenţă internă întregului plan emoţional Scenariul emoţional poate fi reperabil la nivelul întregii texturi emoţionale, cu alte cuvinte, la nivelul întregului discurs Metoda pe care A Wierzbicka, o foloseşte pentru a dezvălui script-ul cultural tipic al unei emoţii proeminente, este acela al aproximărilor prin intermediul metalimbajului semantic natural La A Wierzbicka problema emoţiilor e plasată la nivelul rutinelor discursive, deci al construcţiilor constitutive interacţiunilor verbale Chr Plantin situează abordarea emoţiilor în domeniul discursului şi al argumentării În ciuda diferenţelor de metodologie, ambii autori investighează sistemul raţional care structurează afectul şi este subiacent texturii emoţionale, astfel încât abordările pe care le propun au direcţii convergente În modelul de analiză propus de Chr Plantin structura emoţiei se poate reconstitui din identificarea locurilor comune (toposuri) pe care aceasta le implică Acestea reprezintă componenta cognitivă a emoţiei, standardele de raţionalitate conform cărora afectul este conceptualizat Emoţia este o entitate complexă, psiholingvistică, socială şi culturală, care are calitatea de a fi chestionată, cu alte cuvinte, care are calitatea de a intra în dezbatere Dezbaterea despre o anumită emoţie este o investigaţie care priveşte legitimitatea respectivului afect şi se întemeiază pe raportarea la opt toposuri Identificarea unora dintre aceste toposuri la nivelul texturii emoţionale dă legitimitate, relevanţă şi, în primul rând, raţionalitate, emoţiei Locurile comune sunt următoarele: I Toposul persoanei: cine este cel care trăieşte experienţa unei anumite emoţii? I Toposul analogiei: analogiile pe care le putem stabili în legătură cu evenimenul evaluat emoţional; I Toposul cantităţii şi al intensităţii: care este cantitatea şi intensitatea emoţiei; I Toposul cauzelor şi al agenţilor: care sunt cauzele / agenţii care au produs emoţia respectivă; I Toposul consecinţelor: care sunt consecinţele emoţiei; I Toposul controlului: controlul asupra emoţiei pe care îl poate avea persoana care trăieşte experienţa acelui afect; I Toposul distanţei: care este distanţa în spaţiu şi timp de evenimentul perceput emoţional Cu ajutorul lor se poate reconstitui o „propoziţie de emoţie”, emotion statement, cum o numeşte Chr Plantin, care se poate ulterior dezvolta mergând pe liniile trasate de aceste locuri comune 2 3 Pathos, ethos şi logos Lăsând la o parte argumentele falacioase legate de emoţie, observăm că retorica clasică plasează afectul la nivelul pathos-ului (Plantin 1997; 1998), concept care poate avea mai multe semnificaţii Pathos-ul este partea din argumentaţie în care sentimentul este lăsat să joace un rol important El se manifestă ca apel la afectele auditoriului sau ca apel la simpatia şi la imaginaţia acestuia, urmărindu-se ca prin această strategie argumentativă auditoriul să se identifice cu punctul de vedere al oratorului şi cu ceea ce oratorul simte Pathos-ul este forţa mesajului care împinge auditoriul către luarea unei decizii, îl face să adere la un punct de vedere şi, eventual, să treacă la o acţiune (Surse: 25) Aristotel a folosit într-un sens extins noţiunea de pathos, ţinând cont de efectul de cascadă pe care îl are adesea emoţia, care, dacă este împărtăşită, aliniază interlocutorii sau care, dacă nu e împărtăşită, înscrie interlocutorii „pe lungimi de undă diferite” Pentru Stagirit, pathos-ul este emoţia interlocutorului ca răspuns la emoţia oratorului sau ca răspuns la atitudinea sau poziţia oratorului Pathos-ul poate fi echivalat cu empatia care se creează între cei doi principali actori ai actului argumentativ – oratorul şi auditoriul Afectul poate fi responsabil de amploarea pe care o ia forţa persuasivă sau manipulativă, după caz, a mesajului oratoric Emoţia poate fi localizată şi la nivelul ethos-ului, i e ea poate fi declanşată la nivelul auditoriului de ceea ce acesta ştie despre caracterul oratorului Ceea ce se cunoaşte despre orator – că este o persoană integră, că are familie la care ţine, că este filantrop sau că are curaj, că a luptat în cel de-al doilea război mondial şi a căzut prizonier la ruşi sau la nemţi -, orice date din biografia lui pot da consistenţă discursului pe care îl rosteşte Dacă oratorul face direct apel la ce simte în momentul în care cuvântează, această mărturisire emoţională ţine mai curând de relaţia pe care o creează cu auditoriul, deci este o emoţie instituită prin pathos Emoţia poate fi înţeleasă ca fiind constitutivă şi logos-ului Selecţia atentă a datelor, a detaliilor, organizarea lor, diferite tehnici de mise en scène, amplificarea, paralelismele, repetiţiile, prosopopeea şi, în general, polifonia, diverse aspecte ale politeţii legate de utilizarea apelativelor şi a referinţei pronominale sunt numai câteva metode de introducere a emoţiei în discurs (cf Quintilian ; Besnier, 1998; Cigada, 2008) 3 Emoţia şi politeţea Pornind de la premisa că emoţia este o parte constitutivă atât a actului enunţiativ şi argumentativ, cât şi al oricărui produs discursiv, nu putem să nu vedem legăturile intrinsece pe care le are cu politeţea Detectabil ca prezenţă ascunsă sau, dimpotrivă, ca prezenţă manifestă, afectul participă la manevrele de construire, prezervare sau distrugere a unei imagini sociale Ritualurile politeţii presupun legături subtile cu afectele, realizate prin intermediul unei gestionări şi legitimări a acestora în spaţiul social, care pot uneori interveni atât de mult şi de implacabil, încât se ajunge chiar la ştergerea sentimentului Nu acesta este însă cazul pe care îl vom avea în vedere aici Reluând noţiunea de plasticitate a conceptelor, despre care vorbesc Ch Perelman şi L Olbrechts-Tyteca (cf supra 1 0 1), constatăm că nu întotdeauna zona flexibilă şi emoţională care înconjoară nucleul informaţional al unui concept întruneşte adeziunea într-un grup de discuţie Există situaţii în care participanţii la un discurs aderă la nucleul reprezentaţional al conceptului, dar nu au acelaşi „ataşament emoţional” faţă de noţiune, altfel spus, dezvoltă zone emoţionale de intensităţi şi valori diferite în jurul aceluiaşi nucleu informaţional Situaţii de tipul celei în care cineva vorbeşte cu aprindere despre o chestiune, iar interlocutorul „se uită pe pereţi”, cască plictisit, pleacă ruşinat capul în jos, priveşte enunţiatorul cu neîncredere sau aduce (treptat) vorba despre cu totul altceva prezintă simptomele irelevanţei, ale unui dezacord tacit în ceea ce priveşte fie conţinutul noţional, fie latura emoţională dezvoltată pe baza conţinutului noţional şi actualizată de vorbitor Nepotriviri între atitudinea emoţională a vorbitorului şi cea a interlocutorului, în ciuda faptului că ambii sunt de acord în ceea ce priveşte conţinutul noţiunii, indică absenţa empatiei sau, cum zicem în limba comună, plasarea celor doi pe „lungimi de undă” diferite În context social, discursul tinde nu numai să obţină acordul noţional, dar şi să poată stârni acea mişcare sufletească de împărtăşire a emoţiei care gravitează în jurul nucleului informaţional şi care este actualizată prin discurs Acordul noţional şi împărtăşirea emoţiei suscitate de noţiune sunt deziderate argumentative şi totodată condiţiile favorabile politeţii Situaţia discursivă la care ne vom referi mai jos este însă mai complicată decât exemplele de dizarmonie între zona reprezentaţională şi cea emoţională a unei noţiuni Îngroşând - din necesităţi teoretice - „liniile” în care înfăţişăm situaţia pe care o vom discuta, putem spune că, în esenţă, este vorba de cazul în care cineva abordează la modul cel mai serios şi fundamentat o chestiune, aşa încât emoţia generată şi dezvoltată în jurul nucleului informaţional este la cote înalte, în timp ce interlocutorul îl jigneşte pe vorbitor, râde de acesta, îşi bate joc de el, îl discreditează în ochii altora, fără să abordeze însă propriu-zis „nucleul dur”, informaţional, al problemei discutate Este evident că această situaţie se înscrie în domeniul mascaradei, al impoliteţii şi al falaciosului prin atac direct la persoană Subminând ethosul oratorului este implicit atacat şi ataşamentul emoţional pe care acesta îl nutreşte faţă de concept ca, apoi, dacă efectul de distrugere în lanţ continuă, să se submineze însăşi zona flexibilă a conceptului 4 Un studiu de caz Am analizat atât discursul de condamnare a regimului comunist din România ţinut de preşedintele Traian Băsescu, în 18 decembrie, 2006, cât şi reacţiile la acest discurs, sub forma comentariilor on line la ştirea de presa care a apărut în zilele următoare în ziarele româneşti, a opiniilor analiştilor politici faţă de discursul în sine, faţă de oportunitatea şi de reuşita lui Am avut în vedere referiri la Raportul final, dar şi la contextul istoric recent al chestiunii Dată fiind bogăţia materialelor, analiza noastră nu este exhaustivă şi nici nu ar avea cum fi într-un spaţiu relativ mic de abordare Căutând să observăm intersectarea discursurilor pe această temă şi dialogismul pe care ea îl declanşează, ne-am aflat în faţa a ceea ce astăzi frecvent se numeşte creşterea organică a comunicării Ea apare în condiţiile existenţei unui spaţiu global de discuţie, care cuprinde comunicarea reală şi comunicarea în mediul virtual 4 1 Date contextuale din câmpul politic Societatea civilă, Grupul de Dialog Social (GDS), Academia Civică, Alianţa Civică susţin sistematic şi cer preşedintelui să facă actul politic de condamnare a crimelor regimului comunist din România Preşedintele înfiinţează Comisia prezidenţială pentru analiza Dictaturii comuniste din România, care elaborează un Raport final Discursul oficial şi solemn al preşedintelui de condamnare a crimelor regimului comunist din România este ţinut după examinarea acestui raport şi pe baza lui, în sesiunea comună a Camerelor reunite ale Parlamentului La această sesiune sunt invitaţi Mihai, fostul rege al României, o parte din intelectualitatea românească, membri ai GDS-ului, Jelio Jelev, fostul preşedinte al Bulgariei, Lech Walesa Discursul este transmis direct de posturile de televiziune În timpul citirii discursului, Corneliu Vadim Tudor (CVT), preşedintele Partidului România Mare (PRM), partid extremist de stânga, fost „poet de curte” al regimului comunist, şi alte persoane din acest partid sau invitate la şedinţa parlamentară, probabil de acest partid şi poate şi de alte grupuri care au aderat „în culise” la poziţia PRM-ului, au început să vocifereze, să insulte invitaţii, să folosească fluiere, cartonaşe roşii, să arboreze în faţa publicului participant la şedinţă un afiş în care preşedintele Traian Băsescu era înfăţişat purtând uniformă de deţinut şi fiind în spatele gratiilor Pe afiş era scris „Puşcăria mafioţilor” La un moment dat, se aduce o sticlă de şampanie, care este pusă pe pupitrul de la care preşedintele îşi rostea discursul solemn Toate acestea se petrec sub oblăduirea aparent indiferentă a preşedintelui de şedinţă, Nicolae Văcăroiu Înainte de începerea şedinţei, membrii invitaţi ai GDS sunt insultaţi, se fluieră şi se huiduie când preşedintele intră în sală şi în tot timpul citirii discursului se strigă lozinci ca: „Jos Băsescu!”, „Jos dictatorul!”, „Securistule!”, „Demisia!”, „Nu te vrea nimeni, bă!”, „Evacuarea!”, „Băsescu: genocid!”, „Minciună!”, „Repetentul!”, „Te condamnăm noi pe tine, bă, beţivule!”, „Beţivule!”, „Nota!”, „Apa-ţi face rău!”, „Ia un şpriţ să poţi vorbi, Alcoolistule!”, „Beţiv ordinar!” (Surse: 14) În aceste circumstanţe, preşedintele îşi citeşte discursul fără să se întrerupă, ca şi cum nimic nu s-ar fi întâmplat, atitudine care va fi comentată pozitiv de opinia publică (Surse: 15) Lăcomia presei pentru amănuntul discursiv violent este nepotolită Apar ulterior, în presă, declaraţii ale lui CVT făcute cu o zi înainte de acest eveniment, care se înscriu în acelaşi registru al unui limbaj vitriolant, de tipul: „Băsescu confundă Parlamentul cu cârciuma Golden Blitz! Va pleca de aici în şuturi la Golden Blitz! M-am săturat de beţivul ăsta nenorocit!” (Surse: 15) Alături de topicul beţiei, transformat în atac direct la persoană, în zilele următoare mass-media vine şi cu alte amănunte din derularea scandalului, amplificând şocul violenţelor de limbaj Insultele parlamentare sunt o strategie retorică printre ale cărei funcţii este şi aceea de respingere a unor norme sau principii, chiar a unor ideologii Ca strategie duală de atacare a feţei insultatului şi de promovare a feţei insultantului, insultele parlamentare intră în categoria impoliteţii competitive (Ilie, 2004) Credem că în acest caz se depăşeşte zona competitivului, insultele au intenţia de a înclina raportul dintre pathos şi logos în favoarea celui dintâi şi să creeze anarhie Momentul condamnării politice a comunismului din România, analizat din perspectiva unei varietăţi largi de texte care îl anticipează, consemnează şi comentează, are un potenţial pathemic foarte mare De-a lungul acestei serii de texte, observăm că emoţiile, privite din unghi fenomenologic, funcţionează la toţi parametrii lor (cf supra 2 1) În primul rând, percepţia atentă a amănuntului verbal şocant şi, la nivelul textelor de presă, aviditatea pentru detalii; apoi profunzimea, intensitatea, orientarea disforică, evaluările directe sau indirecte, prezenţa marcatorilor somatici şi expresivitatea vizuală şi auditivă, precum şi tendinţa de evoluţie spre alte afecte În privinţa ultimului aspect, doi ani mai târziu, CVT declară în paginile ziarului Gardianul că a ajuns la sentimente „mai cordiale” faţă de preşedinte, că ar bea chiar un pahar de şampanie de ziua acestuia şi că, deşi „l-a mai ars când i-a fost lumea mai dragă”, i-a trecut „supărarea” Tot scandalul politic din 2006 este minimalizat prin explicaţia pe care CVT o dă, şi anume că Traian Băsescu şi el sunt “două zodii diferite” şi “două pietre tari” (Surse:16), cu alte cuvinte cauzele sunt astrologice şi ţin de caracter, vina nu este a nimănui R T Lakoff pune incivilitatea din limbajul discursului public actual pe seama apariţiei unui număr tot mai mare de voci care, căutând să câştige putere pe piaţa ideilor, recurg uneori la registrul vulgarităţilor şi al stridenţelor stilistice numai pentru a se face auzite Prin accentuarea noţiunii de democraţie, dar şi graţie mediului virtual de comunicare, dreptul la cuvânt în spaţiul public începe să se acorde la fel de neîngrădit ca şi dreptul la cuvânt în cadrul interacţiunii verbale curente Acum oricine îşi poate spune părerea, ca om politic, ca reprezentant al unei instituţii sau al unui grup socio-profesional, ca expert, ca intelectual din rândul elitelor sau ca om de rând care, dacă vrea, îşi poate păstra anonimatul 4 1 1 Contextul mai larg al evenimentului Partidului Popular European, în 2004, adoptă o rezoluţie intitulată „Condamnarea comunismului totalitar”, în urma căreia Adunarea Parlamentară a Consiliului Europei înfiinţează o comisie al cărei preşedinte este Göran Lindbald Dintre documentele emise de această comisie au fost: un raport, cunoscut apoi sub numele de Raportul Lindbald, rezoluţia, intitulată "Necesitatea unei condamnări internaţionale a crimelor regimurilor comuniste totalitare" şi o recomandare Dintre cele trei documente, numai Rezoluţia Lindbald, care a primit numărul 1481, este aprobată de Adunarea Parlamentară a Consiliului Europei, în cadrul şedinţei din 25 ianuarie 2006 (Rusan; Surse: 10) O problemă importantă este, prin urmare, absenţa unei legislaţii prin care să se permită tribunalelor să judece şi să condamne crimele comunismului Aceasta face ca o acţiune politică, precum discursul preşedintelui Traian Băsescu de condamnare a comunismului din România, să fie simţită - întâmplător chiar de Rodica Palade (cf supra nota 15) - ca fiind un gest „simbolic”, „triumfalist” şi „propagnadistic găunos” (Palade, Surse: 5; Surse: 3) La întrebarea cum se poate face procesul comunismului, răspunsurile date au fost următoarele: procesul se poate face pe cale politică, etică, juridică şi istorică Este ceea ce se spune în ianuarie 2006, în Rezoluţia Lindbald şi în iunie 2008, în Declaraţia de la Praga privind conştiinţa morală europeană şi comunismul, emisă de Senatul Parlamentului Republicii Cehe, printre ai cărei semnatari se numără Václav Havel, Joachim Gauck, Göran Lindblad (Surse: 8) Rolul Declaraţiei de la Praga din 2008 este de a încerca să împingă lucrurile mai departe, în Parlamentul Europei, de acolo de unde s-au oprit în 2006 La punctul patru al acestui act se solicită Parlamentului Europei „introducerea unei legislaţii care să permită tribunalelor să judece şi să condamne crimele comunismului şi să acorde compensaţii victimelor acestora” (Surse: 8) La iniţiativa lui Lászlo Tökés, deputat independent în Parlamentul Europei din partea României, s-a format o coaliţie pentru Declaraţia de la Praga În martie 2009, la Bruxelles, în cadrul Parlamentului European, se organizează o conferinţă-lobby referitoare la condamnarea comunismului, al cărei titlu a fost „Facing the Communist Past” (Oişteanu, Surse: 6) Aceste evenimente indică o luptă cu o parţială inerţie şi opoziţie politică europeană la ideea unui demers similar procesului nazismului În aceste condiţii, condamnarea comunismului care s-a realizat în România, la 18 decembrie 2006, este una politică, etică şi istorică, care nu a întrunit adeziunea totală, deoarece problema decomunizării prin condamnare deschide o „cutie a Pandorei” şi o serie de controverse Confuzia între diferitele moduri de a face condamnarea regimului comunist totalitarist, dar mai ales absenţa unui sistem legislativ de judecare a acestuia pot duce, cum a arătat Vladimir Tismăneanu încă din 2005, la acţiuni improvizate şi la diferite forme de ultragiu personal (Tismăneanu, Surse: 9) Florin Ţurcanu aduce în discuţie problema felului cum se pot simţi mulţi români anonimi din categoria celor care citeau Săptămâna, condusă de Eugen Barbu, sau Flacăra, condusă de Adrian Păunescu La sentimentul de frustrare şi jignire al acestora se poate adăuga sentimentul de nedreptăţire propriu-zisă, pe care ar fi foarte probabil să îl aibă generaţiile de ingineri vechi, mulţi veniţi din rândurile tinerilor de la ţară cu „origine sănătoasă”, care au cunoscut o perioadă de ascensiune între 1960-1970 şi pentru care interpretarea din Raportul final de industrializare forţată şi „aberantă”, făcută printr-un „voluntarianism stalinist”, nu este acceptabilă (Ţurcanu, Surse: 2) Premisa majoră a întregii argumentaţii pe tema condamnării comunismului, indiferent de punctul de vedere politic, etic, istoric sau legal din care s-ar face, este încapsulată în aforismul lui George Santayana - „Those who cannot remember the past are condemmend to repeat it” (Surse: 18) Diferite parafrazări şi raportări la acest topos apar frecvent, unele dintre ele în texte cu o mare greutate Cuvintele memorabile ale lui Santayana, cunoscute şi sub numele de legea consecinţelor nedorite, reprezintă o parte dintre condiţiile de raţionalitate în care condamnarea comunismului se justifică a nu fi o „vânătoare de vrăjitoare” Consecinţele acestui act de condamnare sunt: blocarea repetării trecutului comunist în viitor, reconcilierea, purificarea morală a societăţii, recompensarea victimelor comunismului Susţinerea tezei condamnării comunismului se face printr-o serie de argumente cauzale, susţinute de legea evitării consecinţelor nedorite, argumente a căror înlănţuire s-ar glosa schematic în felul următor: [dacă cunosc trecutul comunist când s-au comis x, y, , atunci condamn ; dacă condamn, atunci reconciliez, purific, blochez consecinţele nedorite] Argumentul condamnării comunismului nu beneficiază numai de toposul Santayana şi de o structură cauzală în lanţ, ci şi de un suport pathemic alcătuit dintr-o gamă foarte largă de afecte care se lasă clasificate cronologic în emoţia trecutului şi emoţia prezentului ca reacţie la afectele trecutului Ne vom referi deocamdată numai la ultima clasă Este vorba de triada emoţională compasiune – comprehensiune - recunoaşterea suferinţelor faţă de victimele şi crimele comise şi de emoţia constitutivă actului de omagiere a victimelor despre care se discută la punctul şapte şi, respectiv, la punctul 12 al Rezoluţiei 1481 Reîntâlnim apelul la aceste emoţii în Raportul final, în discursul din 18 decembrie 2006 din Parlamentul României, unde mai apar şi alte afecte, ca admiraţie şi preţuire (vz infra 5 0), şi în Declaraţia de la Praga 4 2 Spaţiile de controversă Orice spaţiu public de discuţie este intrinsec polifonic, în interiorul lui închegându-se dialoguri şi formându-se semnificaţii În urmă cu douăzeci de ani, în România, discursul public era extrem de limitat şi cenzurat, fiind doar unul al ideologiei şi, poate cel mult, al elitelor, acestea din urmă caracterizându-se fie prin obedienţă faţă de litera ideologicului, fie prin ocolirea acestuia Monotonia şi formalismul care existau în spaţiul de comunicare politic comunist nu mai există astăzi, din fericire Acordul prefăcut sau impus a fost înlocuit cu dezbaterea, controversa, dezacordul, şi uneori chiar cu altercaţia În comunicarea politică, distincţiile pot fi uneori un simpotm al unor diferenţe greu reconciliabile care pot crea scindări Un spaţiu de comunicare dominat de controversă se caracterizează prin prezenţa unor diferenţe care împiedică formarea unui teren comun, ceea ce înseamnă, de fapt, o lipsă de reciprocitate şi de consens Pe parcursul unei controverse nu se poate construi un sentiment de încredere Perspectivele asupra unei probleme centrale se întemeiază pe o serie de practici de perspectivare Rezultatele care se obţin din aceste practici de formare a unei perspective sunt, în cazul controversei, în primul rând, produse discursive care nu întrunesc adeziunea În plus, frecvent, controversele reprezintă un teren propice pentru apariţia unor forme de malpraxis dialectic (Fritz) Printre practicile de perspectivare amintim terminologiile şi definiţiile date cuvintelor-cheie, sistemele de valori, raportările la situaţii, timp, spaţiu şi condiţii, cât şi relatările (Kallmeyer) Toate acestea sunt, în cazul controverselor, neunitare, divergente, cu un grad de diferenţă neagreat În ciuda acestor discordanţe, controversa este un spaţiu de discuţie care construieşte de-a lungul timpului semnificaţii Dăm mai jos câteva amănunte extrase din presa vremii, care sunt simptomatice pentru un discurs public scindat şi dominat de controverse În octombrie 2006, deci cu puţin timp înaintea actului politic de condamnare a comunismului din România, Barometrul de Opinie Publică pentru o Societate Deschisă publică o statistică în care se poate observa scindarea opiniei publice La întrebarea dacă comunismul este o idee bună, 53% dintre respondenţi spun că este o idee bună, iar 34% sunt de părere că este o idee proastă (Macoveciuc, Surse: 14) Jocurile politice pot constitui un ferment fertil pentru controversă În 2005, exista speranţa ca Mircea Geoană să aducă un suflu nou în cadrul partidului social-democrat Posibilitatea ca social-democraţii să-şi asume trecutul şi să anunţe o despărţire de perioada comunistă nu părea nerealistă Vladimir Tismăneanu trăgea nădejde chiar că Alin Teodorescu va iniţia „o operaţiune de purificare a sufletului pesedist (soul-searching)” (Tismăneanu, Surse: 11) În 2006, aceste speranţe se năruie Mircea Geoană declară că Raportul final nu este „util”, nu este nici „credibil” şi, mai ales, nu reprezintă un „angajament din partea partidelor politice” (Macoveciuc, Surse: 14) Cu prilejul publicării Raportului final la Editura Humanitas, Gabriel Liiceanu consideră volumul „carte monument” şi Gelu Ionescu afirmă că este o „carte fondatoare pentru societatea românească viitoare” (Ilieşiu, Surse: 1) Ion Iliescu, cu o altă ocazie, consideră raportul ca o „făcătură nenorocită” (Surse: 20) Percepţia asupra condamnării comunismului este una fracturată Unele grupuri o văd ca o vânătoare de vrăjitoare, altele o simt ca pe o „tumoră”, care nu este pe de-a-ntregul extirpată din mentalul nostru (Alexandru, Surse: 1), iar cei care sunt direct implicaţi în realizarea acestui act politic consideră că ceea ce ţările au avut până la urmă de câştigat în urma unei forme parţiale chiar de condamnare a comunismului a fost un „climat de încredere” (Tismăneanu, Surse: 9) „Istoria naţională uneşte, istoria comunismului divide” (Ţurcanu, Surse: 2), iar această diviziune nu se întâlneşte numai la nivel naţional, ci la nivelul întregii Europe, deoarece pentru mulţi oameni politici şi intelectuali din Vest, condamnarea comunismului echivalează cu condamnarea propriului lor trecut, ca foşti militanţi pentru ideile comuniste, iar unii ca foşti membri în partide comuniste (Schöplin, ap Grosescu / Draghia, Surse: 4) La argumentul neuitării trecutului pentru a nu permite repetarea lui în viitor, se vine cu un contraargument lansat la un moment dat prin vocea lui Ghenadi Ziuganov, şeful partidului comunist rus, şi anume acela de a lăsa trecutul istoricilor şi de a privi înainte Distincţia dintre istorie şi neuitarea trecutului care echivalează cu memoria trecutului sunt polii în jurul cărora se construieşte una dintre controversele mult discutate în societatea românească referitoare la problema condamnării comunismului În absenţa unei forme legislative de condamnare a comunismului şi a unei legi a lustraţiei, condamnarea morală, politică şi istorică a comunismului îşi face din memorie o armă imbatabilă „Atunci când justiţia nu reuşeşte să fie o formă de memorie, memoria singură poate fi o formă de justiţie” -, dacă ne gândim numai la toate datele adunate în Raportul final, referitoare la crime, deportări, disidenţi, activişti de partid, revolte studenţeşti, proteste muncitoreşti, la sistemul penitenciar, la cei care au pus în aplicare sistemul de represiune etc Memoria înţeleasă ca neuitare este mai aproape de accepţiunea pe care o are termenul grecesc de anamnesis – care presupune un efort şi adesea un dialog în doi pentru a conştientiza amintirile –, decât de grecescul mnēmē, care semnifică amintirea pasivă, melancolică, intimă, ce predispune inevitabil la emoţie (Lambru, Surse: 12) Astfel, memoria despre care se vorbeşte aprins în societatea postcomunistă nu este o memorie personală, ci una civică, având proprietatea importantă de a fi împărtăşită de toţi şi puterea de a predispune spre acţiune şi decizie politică Memoria trecutului este un concept-cheie globalizant, care implică logic emoţia trecutului şi reacţia emoţională la el În planul concretului, diferenţa dintre memoria trecutului şi istoria lui este aceea dintre acţiune politică versus cercetare ştiinţifică, fiecare cu produsele ei specifice Mai exact, în urma aplicării algoritmului neuitării, al metodei anamnesisului la nivel de societate, pentru a preveni în viitor alte suferinţe colective, apar fapte concrete, gesturi simbolice, acţiuni politice, precum: Rezoluţia 1481 şi Declaraţia de la Praga, Coaliţia pentru Declaraţia de la Praga, discursul condamnare a regimului comunist din România din 18 decembrie 2006, conferinţe-lobby în Parlamentul European pentru condamnarea comunismului, cereri repetate de a se elabora o legislaţie specifică acestei probleme, o lege a lustraţiei şi una pentru accesul neîngrădit la arhive (Rusan; Hossu-Longin, Surse: 10; 1) În aceeaşi serie de acţiuni, de data aceasta simbolice, preşedintele Traian Băsescu omagiază revolta anticomunistă a muncitorilor de la Braşov din 1987, cere iertare victimelor comunismului în numele statului român, îi decorează post mortem pe Monica Lovinescu, Virgil Ierunca şi pe Aleksandr Soljenitin (Tismăneanu, Surse: 9) ş a Istoria comunismului (românesc) presupune un alt drum, care nu implică acţiuni politice, ci travaliul cercetării ştiinţifice şi rezultatele lui, dintre care amintim: Memorialul Victimelor Comunismului şi Rezistenţei, de la Sighet, şi tot acolo - Centrul Internaţional de Studii asupra Comunismului, publicaţia periodică Analele Sighet, filmul documentar al Luciei Hossu-Longhin, Memorialul Durerii, Institutul Naţional pentru Studiul Totalitarismului, Consiliul Naţional de Studiere a Arhivelor Securităţii, Institutul Naţional de Investigare a Crimelor Comunismului, studii academice, cărţi pe această temă, un manual de istorie a comunismului, recent apărut, istoria comunismului ca materie opţională de studiu în licee, articole şi dezbateri în mass-media etc Controversa simetriei sau asimetriei dintre comunism şi nazism contorsionează şi mai mult spaţiul discursului public pe tema condamnării trecutului comunist, la care se adaugă un fel de falsă controversă, mai mult un alibi pentru grupul care dezavuează condamnarea şi preferă o uitare lină şi definitivă a crimelor, nedreptăţilor, suferinţelor şi minciunii Este vorba de următoarea diviziune cronologică a comunismului din România: 1947 – 1965 şi 1965-1989 Numai pentru prima parte s-ar putea susţine că a fost un regim „ilegitim şi criminal”, iar nu cum se susţine - în Raportul final şi în discursul solemn al preşedintelui - unitatea monolitică „ilegitimă şi criminală”, neîntreruptă, din 1947şi până în 1989 În felul acesta, dacă se acceptă două perioade comuniste, una neagră şi cealaltă gri, figurile comunistului bun, comunistului „de omenie” şi diplomaţilor „patrioţi” din perioada Ceauşescu nu se prefac în pulbere, putând fi şi astăzi de ajutor unora 5 Legitimarea în discursul solemn din 18 decembrie 2006 Fundamentarea perspectivei, arată W Kallmeyer - în termenii noştri legitimare -, se compune din: (i) experienţa personală, şi în acest caz ea se concretizează prin relatări, mărturii; (ii) o bună cunoaştere a faptelor; (iii) categorizări sociale În discursul de condamnare a comunismului se regăsesc ultimele două modalităţi de legitimare Primele paragrafele ale discursului abundă în referiri la o documentare solidă, blocându-se eventuale obiecţii referitoare la cunoaştere subiectului („avem nevoie de o analiză aprofundată”, „analize pertinente”, „radiografie clară”, „cât mai multe detalii”, „avem datele necesare condamnării fără drept de apel”, „am citit cu mare atenţie”) (Băsescu, Surse: 19) Actul de înfiinţare a Comisiei prezidenţiale şi însuşi Raportul final ţin de strategiile de fundamentare a perspectivei prin stăpânirea cât mai completă a adevărului („Am considerat necesară constituirea Comisiei tocmai pentru a fundamenta intelectual şi moral actul de condamnare”) (Băsescu, surse: 19) Legitimarea numai prin referire la funcţia pe care o deţine ar fi fost, în contextul românesc şi aşa foarte sensibil la orice pare abuz şi uz de forţă, mai mult dăunătoare şi poate asimilată aroganţei decât inspirat aleasă Oratorul face o dublă categorizare politică, a sa personală şi a regimului, anulând orice grad de constrângere personală: “Poate că unii se întreabă ce anume ne dă dreptul să condamnăm ? Ca preşedinte al românilor, aş putea invoca faptul că am fost ales Dar cred că avem o motivaţie mai importantă: dreptul de a condamna ni-l dă obligaţia de a face să funcţioneze instituţiile statului de drept într-o societate democratică ” (Băsescu, Surse: 19) 5 1 Discursul politic din 18 decembrie 2006 şi forţele ilocuţionare P Charraudeau defineşte discursul politic ca loc simbolic de interacţiune, structurat cu ajutorul relaţiei de putere care există între grupurile politice Având în vedere datele din contextul imediat şi din contextul mai larg al evenimentului discursiv solemn din decembrie 2006 (vz supra 4 1 şi 4 1 1), observăm că acest spaţiu simbolic este destul de nestructurat, haotic şi plin de emoţii Ambii actori politici principali şi-au jucat rolurile: preşedintele şi-a jucat rolul în conformitate cu statutul său, CVT a jucat un rol ambiguu, de revoltat anarhic şi de opozant politic Discursul de condamnare a comunismului rostit de preşedintele Traian Băsescu la 18 decembrie 2006 este un argument despre natura lucrurilor, prin urmare aparţine genului demonstrativ, dar, în plus, ca act politic, are şi o latură acţională manifestă Actele ilocuţionare care apar sau sunt numite în discurs, exceptând bineînţeles aserţiunile, sunt: I binomul ilocuţionar complex format din asumare şi condamnare; în cuprinsul textului, se fac reluări parţiale, în cuprinsul textului, ale acestui act verbal complex (condamnare fără drept de apel, condamn explicit şi categoric; concluziile Comisiei, pe care mi le însuşesc; afirm că [ ] a fost nelegitim şi criminal; afirm cu deplină responsabilitate) I afirm admiraţia, exprim preţuirea I aduc un omagiu, omagiez memoria, elogiez I exprim compasiunea I solicit, propun / susţin (Băsescu, Surse: 19) 5 2 Unde este ascunsă emoţia? Implicaţiile seriilor lexicale din discursul de condamnare a comunismului Discursul nu conţine mulţi termeni de afect Cu toate acestea, prezenţa emoţiei este evidentă O modalitate de identificare a sentimentelor care „încarcă” textul este examinarea câmpurilor semantice şi a presupoziţiilor lor lexicale În text se întrepătrund mai multe serii lexico-semantice care, declanşează fiecare anumite inferenţe proprii Simetria şi armonizarea acestor inferenţe dau coerenţă nivelului emoţional Este vorba de: (i) (i) clasa termenilor care exprimă ideea de atac: atac, acţiuni represive, distrugere, hărţuire, încălcare constantă, lichidarea oricăror forme de gândire, lupta de clasă, opresiune, perioade de relativă acalmie, persecutare, sălbatica persecuţie, prigoană, represiune, reprimare, viaţă invadată de elemente propagandistice, teroare, violenţă etc ; din categoria verbelor: a călcat în picioare legea, a expropiat, a obligat cetăţenii, disidenţa a fost strivită nemilos etc Presupoziţia acestui câmp lexico-semantic este a ‹Existenţei unui Agent atacator şi a unui Pacient atacat›, care, prin urmare, suferă, îi este teamă etc Dacă aplicăm metoda de analiză a structurării potenţialului pathemic, dezvoltată de Chr Plantin (vz supra 2 1), această presupoziţie satisface toposul agentului şi al persoanei ca loc al trăirii emoţiei Toposul spaţiului şi timpului, al consecinţelor, cantităţii şi intensităţii, al controlului asupra trăirilor emoţionale se activează la nivel discursiv în construcţii ca: regimul „a expropriat poporul român de cinci decenii de istorie modernă” (toposul timpului); „o industrializare aberantă şi o economie de comandă au produs consecinţe încă vizibile” (toposul consecinţelor), “Pentru copleşitoarea majoritate a populaţiei, a fost însă vorba de o existenţă mutilată, trăită sub teroarea directă ori indirectă şi în care noţiunea de libertate îşi pierduse orice sens ” (toposul cantităţii şi al controlului, aici sub forma imposibilităţii dominării afectului) ş a (ii) Clasa unităţilor lexicale care aparţin câmpului semantic al morţii: acţiuni criminale, anihilare, asasinare, asasinat, condamnare la moarte, distrugere, distrugerea valorilor morale, exterminare, hartă a morţii, (eufemistic) inginerie socială, lichidare, masacrare, masă de cobai, nimicire, omorâre, tragedia noastră ca naţiune, ucidere etc Principala presupoziţie lexicală care se formează este a ‹Existenţei unui Agent atacator şi a unei Victime› Prin ea se actualizează toposul agentului, dar şi cel al intensităţii şi cantităţii (maxime) - toposurile (iii) şi (iv) din metoda Plantin Ca şi în cazul anterior, celelalte locuri comune se activează discursiv (iii) Clasa cuvintelor care se afiliază câmpului lexico-semantic al detenţiei: arestare, detenţie, deportări, Gulag românesc, întemniţare, lagăre de exterminare prin muncă forţată, penitenciare, strămutări forţate Presupoziţia care se declanşează este aceea a ‹Existenţei unui Agent care deţine controlul şi a unui Pacient afectat profund›, toposurile persoanei, intensităţii, cantităţii, agentului fiind prezente Comportamentul faţă de celelalte toposuri este similar IV Clasa elementelor lexicale care aparţin câmpului semantic al minciunii şi manipulării: ascunderea sistematică [ ] a soartei multora, cultivarea sistematică a urii, criminalizare, demonizare, înscenări, manipulare, masca umanismului socialist, patriotism de paradă, pretinsul ataşament ş a Presupoziţia ‹Existenţei unui Agent care înşeală / manipulează un Pacient›, care se simte umilit, dezamăgit etc actualizează toposurile persoanei şi al agentului Propoziţia de emoţie care se poate infera (vz supra 2 1), într-o glosare aproximativă, ar fi: {Românii din perioada 1945-1989: /frică/, /suferinţă/, /umilire/, /disperare/} În afară de aceste serii lexicale care conţin la nivel inferenţial emoţia, mai există şi cuvintele de emoţie propriu-zise, care se subclasifică în două subgrupe,în funcţie de calitatea euforică sau disforică şi de raportările la toposuri IV Clasa lexicală a afectelor disforice care aparţin trecutului: frică, gravă suferinţă, disperare, dispreţ, intimidare, obsesie, teroare, umilire Sentimentele disforice se raportează la acelaşi Pacient, sunt declanşate de acelaşi agent şi de aceeaşi cauză – comunismul şi cei care l-au pus în practică Toate presupun toposul cantităţii şi intensităţii maxime, toate actualizează în acelaşi mod toposul timpului şi al distanţei în spaţiu – perioada 1945-1989, în România -, toate se comportă unitar faţă de toposul consecinţelor – dezastruoase, în planul naraţiunii istorice şi generatoare de viitoare sentimente reparatoare, la nivelul naratorului şi receptorului Unitatea de roluri semantice – acelaşi Agent, acelaşi Pacient - şi faptul că fiecare nume de afect are o raportare simetrică la toposuri uşurează reconstituirea aceleiaşi propoziţii de emoţie şi dau discursului o coerenţă şi o unitate mare la nivel emoţional: {Românii din perioada 1945-1989: /frică/, /suferinţă/, /umilire/, /disperare/} IV Clasa lexicală a afectelor care aparţin prezentului, exprimate explicit sau implicitate - compasiune, preţuire, (implicit) respect, admiraţie, echilibru, angajare, determinare, reconciliere – se raportează unitar la toposurile persoanei, agentului, cauzei, timpului, spaţiului, cantităţii şi intensităţii 5 3 Axele ortogonale Galati / Sini au observat că vocabularul emoţiei tinde să se organizeze de-a lungul unor axe ortogonale O astfel de axă este formată de perechea opozitivă: teamă furie Discursul pe care l-am analizat conţine cel puţin două emoţii bine reprezentate care nu corespund axelor ortogonale Este vorba de: teamă compasiune, în loc de furie suferinţă admiraţie, în loc de fericire Această dispunere neortogonală ar fi un argument că discursul de condamnare a regimului comunist din România nu este construit pe structura unei polarităţi severe între emoţii, ceea ce corespunde intenţiei declarate de împăcare 5 2 Dialogul emoţiilor Emoţia constitutivă a actelor verbale din discursul favorabil ideii de proces al comunismului (vz supra 4 1 1 şi 5 1 ) - - este noua grilă de afecte ale prezentului, într-un fel impusă ca model societăţii de azi, care răspunde în ecou afectelor trecutului: Din acest punct de vedere, fenomenul răspunsului la emoţie cu emoţie, al relaţionării în cascadă a afectelor este prezent în aceste discursuri sub forma empatiei Acestei grile politic corectă de emoţii ale prezentului, care în discursul românesc de condamnare a comunismului este implicitată printr-o serie de acte discursive neechivoce (asum şi condamn, exprim compasiunea, preţuirea etc (cf supra 5 1) i se opune alta, în esenţă, politic incorectă şi realizată, parţial, prin acte verbale, parţial, prin mascaradă, adică prin joc scenic şi, parţial, prin tăcere Este vorba de indiferenţă - indiferenţa unei secţiuni a clasei politice –, enervare, furie, agresivitate, dispreţ, obrăznicie, revoltă Opoziţia dintre emoţiile politic corecte şi afectele „furioase” este evidentă, în primul rând, perceptiv Simpla observaţie nu ne ajută însă să înţelegem fenomenul ciocnirii dintre afecte Pe lângă diferenţele de manifestări somatice, observăm că există grade diferite de discursivitate şi de structurare ale celor două clase de sentimente În primul rând, clasa de afecte formată din este explicit enunţată, în al doilea rând este legitimată prin practica de perspectivare care prevede o bună cunoaştere a datelor, aprofundarea subiectului, strângerea conştiincioasă a mărturiilor şi atente categorizări În al treilea rând, gama acestor emoţii este unitar şi complex structurată prin prezenţa unui număr mare de toposuri Emoţiile din cealaltă clasă, dacă ne restrângem la cele exprimate de CVT şi de grupul lui în timpul citirii discursului din 18 decembrie 2006, au un grad mult mai mic de articulare discursivă şi o structură internă mult mai slabă Nu putem identifica decât toposul persoanei care trăieşte afectul, se suprimă distanţa în timp şi spaţiu faţă de evenimentul perceput – furia, violenţa, revolta, dispreţul se manifestă în acelaşi timp cu citirea discursului -, toposul cauzei este ambiguu: poate fi persoana preşedintelui sau poate fi, indirect şi metonimic, actul de condamnare pe care îl face preşedintele Aparent, nu există un control asupra emoţiilor, deşi unii dintre cei care le-au trăit au avut o „regie” şi o „recuzită” bine pusă la punct 5 2 Ritualizarea actului politic Binomul ilocuţionar asumare şi condamnare nu se realizează ex abrupto, ci în mai multe etape, unele actualizate de însuşi textul discursului din decembrie 2006, iar altele fără o dependenţă strict textuală şi locală, dar înscrise în istoria evenimentului şi fiind, prin semnificaţia lor, parte componentă din logica simbolică a ritualului de purificare morală Purificarea ca structură conceptuală pentru acţiunile, angajamentul şi tot ceea ce întreprinde o societate care a trecut printr-o schimbare politică radicală, cum a fost cea din 1989, nu este un model conceptual nou sau specific gândirii politice şi discursului democratic Acelaşi scenariu mental al purificării este prezent şi în gândirea politică comunistă; şi atunci se vorbea de „purificarea cadrelor”, de „curăţarea” de „elementele” potrivnice partidului, de „epurarea” studenţilor, se emitea, în 1945, „Legea pentru purificarea administraţiilor de stat”, apărea în 1944 legea privitoare la “purificarea administraţiilor publice” ş a (Raport final, Surse: 11) Diferenţa, credem, dintre purificarea comunistă, mult mai instrumentată, şi purificarea postdecembristă din România este aceea dintre concret şi practic versus moral şi spiritual Prima este interpretabilă într-un sens aproape mecanic de înlăturare a ceea ce este considerat „murdar” prin: deportare, detenţie, dare afară din instituţii, prin interzicerea accesului în ierarhie în cazurile cu „origine nesănătoasă”, prin execuţii A doua este interpretabilă, mai curând, în sens spiritual, ca purificare a conştiinţei, curăţare a sufletului de remuşcări Scenariul mental al purificării este, prin urmare, unul dintre cele mai frecvente şi mai comune analogii ale discursurilor politice aflate, probabil, într-o fază mai de început, imediat după o răsturnare politică Actul politic de „asumare şi condamnare a trecutului totalitar” vizează curăţarea de un rău imens Semnale lexicale care indică prezenţa scenariului conceptual al purificării sunt probabil multe Dăm aici numai câteva exemple ale reflectării la nivel lexical a acestei structuri mentale Răul comunist este văzut ca o „fiară” care înainte de moarte se zbate cu ultimele forţe care i-au rămas (Tismăneanu, Surse: 7) sau ca o „tumoră” neextirpată complet (Alexandru, Surse: 1), ori ca „diavol” în compania căruia „mulţi lideri occidentali au defilat”, astfel încât este de înţeles de ce astăzi lumea occidentală nu este prea dispusă să încurajeze „atât de necesarul exorcism istoric” (Tismăneanu, Surse: 9) Actul de purificare morală şi politică a societăţii înregistrează mai multe etape, unele oglindite şi în discursul din decembrie 2006 sau actualizate aici Prima este aceea a legitimării sau a autorizării condamnării comunismului (cf supra 5) Marea atenţie acordată datelor, dar şi detaliilor are două funcţionalităţi: ea ţine, pe de o parte, de strategia obţinerii implicării (Besnier) sau a prezenţei (Perelman / Tyteca), iar pe de altă parte, de mişcarea de legitimare sau perspectivare În ordine ritualică, istoria nedreptăţilor comise de-a lungul perioadei comuniste este asemenea listei lucrurilor interzise din cadrul ceremonialului de purificare (Chevalier) Discursul din decembrie 2006 listează următoarele informaţii amănunţite: tipurile de acţiuni represive folosite de regimul politic comunist, numele celor mai proeminente figuri politice, intelectuale, bisericeşti care au suferit în timpul comunismului, numele multor disidenţi şi ale revoltelor populare, numele jurnaliştilor şi a posturilor de radio libere din străinătate care au transmis ştiri despre România Următoarea fază din actul ritualic al purificării este aceea a instrumentalizării lui Analiştii politici, opinia publică şi mass-media vorbesc de trei modalităţi principale prin care se poate instrumenta decomunizarea: alcătuirea unei legislaţii adecvate, simetrice celei de condamnare a nazismului, desecretizarea arhivelor – fenomen asociat în mentalul colectiv al purificării cu actul de dezgolire a „fiarei” („demantelare”, cum spune Romulus Rusan la un moment dat (Surse:10)) şi aproape echivalent cu înfrângerea răului prin faptul că se găsesc zonele lui atacabile - şi adoptarea unei legi a lustraţiei, unde sensul etimologic al termenului politic se înscrie perfect în acest tipar conceptual al purificării Dintre cele două „instrumente” principale de purificare morală a societăţii – legislaţie şi desecretizare arhivelor – în discursul preşedintelui de condamnare a comunismului nu se vorbeşte decât despre desecretizare Pe de altă parte, discursul conţine referirea la foarte multe alte demersuri de purificare secundare, după opinia noastră, cum ar fi: stabilirea unei zile comemorative în memoria victimelor represiunii comuniste, înfiinţarea unui muzeu al dictaturii comuniste, expoziţii permanente, cicluri de conferinţe, o enciclopedie a comunismului, burse pentru studierea istoriei comunismului ş a Schimbarea ideologiei şi inversarea vocabularului este un alt mijloc de a instrumentaliza actul ritualic de ridicare din căderea care a murdărit şi de purificare Discursul preşedintelui Traian Băsescu din decmbrie 2006 conţine o inversare a terminologiei de bază, realizată prin înlocuirea disfemismelor limbajului comunist de lemn cu noile ortofemisme politice Echivalente ale luptei pentru bunăstare, sintagmă specifică limbii de lemn comuniste, ar fi în discursul din decembrie 2006 denominaţiile economie de comandă şi industrializare aberantă; construcţiei socialismului îi corespunde, în discursul analizat, o serie de termeni ca tragedie, erorile trecutului; învăţăturile partidului are acum drept corespondent ideologie fanatică; guvernul comunist este numit guvern-marionetă; formula unitatea de monolit a partidului este înlocuită cu sistemul comunist totalitar Etapa cea mai importantă este performarea purificării, aici simbolic reprezentată de actul politic de condamnare a comunismului: “Ca şef al statului român, condamn explicit şi categoric sistemul comunist din România, de la înfiinţarea sa, pe bază de dictat, în anii 1944-1947 şi până la prăbuşire, în decembrie 1989 Luând act de realităţile prezentate în Raport, afirm cu deplină responsabilitate: Regimul comunist din România a fost ilegitim şi criminal ” (Băsescu, Surse: 19) Ultima etapă din ritualul purificării, care urmează actului locuţionar al pronunţării condamnării, vizează construirea unui anumit efect perlocuţionar, acela al reconcilierii În această ordine de idei, acţiunea extrem de emoţională a lui CVT, care apare simultan cu rostirea discursului, este una ce încearcă să „murdărească” şi să impieteze actul ritualic al curăţirii Percepţia contra-actului purificării de către opinia publică, aşa cum este ea reflectată în comentariile on line la ştirile din presă, este aceea de „circ”, de „mascaradă dezgustătoare”, în care CVT are rolul de „măscărici”, de „bolnav psihic” sau de „reprezentant al Satanei”, care „s-a isterizat”, „a înjurat ca la uşa cortului”, care a adus în sală „oameni cu limbaj de precupeţe” (Surse: 14) Reacţia opiniei publice la acest act de impurificare este de scandalizare, stupefacţie, şi apoi ruşine Cel mai bine reprezentat afect în comentariile on line la ştirile şi articolele evenimentului este acela al ruşinii: comentatorii on line la ştirile din mass-media vorbesc de „ruşinea de a fi român”, de faptul că le este „scârbă”, că „Ne-am făcut de toată jena ” (Surse: 14) Se pune întrebarea, ce act politic s-ar fi dorit să se fi realizat de către o parte din opinia publică şi din clasa politică românească şi ce act discursiv s-a performat realmente în 18 decembrie 2006 La nivelul întregii Europe de Est s-ar fi dorit, în mod ideal, a se realiza actul politic, juridic şi moral complex, cvatripartit, de asumare (recte compasiune), judecată, condamnare şi reconciliere Ţinând cont de contextul politic mai amplu, discursul preşedintelui din decembrie 2006 nu ar fi putut realiza decât, cel mult, macro-actul discursiv tripartit, format din asumare (recte compasiune), condamnare a trecutului comunist totalitar din România şi reconciliere Actul discursiv realizat realmente în România prin discursul solemn din decembrie 2006 este acela de asumare şi condamnare Lipsesc două verigi, în condiţiile în care fisurile produse de controverse nu au fost acoperite cu materialul ferm al acordului izvorât din cunoaştere, deliberare şi dintr-o perspectivă asupra binelui comun mai puţin pragmatică şi limitată la prezent Bibliografie: Allan, Keith / Kate Burridge, 2006, Forbidden words, New York, Cambridge University Press Bamberg, Michael, 1997, “Emotion talk(s): The role of perspective in the construction of emotions”, în The Language of Emotions Conceptualization, Expression and Theoretical Foundation, Susanne Niemeier / René Dirven (ed ), John Benjamins Publishing Company Besnier, N , 1998, “Involvement”, în Jacob J Mey / R E Asher, Concise Encyclopedia of Pragmatics, Amsterdam, Lausanne, New York, Oxford, Shannon, Singapore, Tokyo, Elsevier, p 407-409 Charaudeau, Patrick, 2005, Le dicours politique Les masques du pouvoir, Paris, Vuibert Chevalier, J , 1969, Dictionnaire des symboles Mythes, reves, coutumes, gestes, formes, figures, couleurs, nombres, Alain Gheerbrant (colab )Paris, Robert Laffont Charteris-Black, Jonathan, 1995, Politicians and Rhetoric The Persuasive Power of Metaphor, Palgrave Macmillan Cigada, Sara, 2008, Les émotions dans le discours de la construction européenne, Milano, Universitá Cattolica del Sacro Cuore Fritz, Gerd, 2008, “Communication principles for controversies A historical perspective”, în Frans H van Eemeren, Brat Garsen, Controversy and Confruntation Relating Controversy Analysis with Argumentation Theory, Amsterdam, Philadelphia, John Benjamin Publishing Company, p 109-124 Galati, Dario / Barbara Sini, 2000, “Les structures sémantiques du lexique français des émotions”, în Les émotions dans les interactions, Plantin, C / Doury, M / Traverso, V (ed ), Lyon, Presses universitaires de Lyon, p 75-87 Gilbert, Michael A , 2005, “Let’s Talk: Emotion and the Pragma-Dialectic Model”, în van Eemeren / Houtlosser (ed ), The Practice of Argumentation, Amsterdam, 2005, John Benjamins Ilie, Cornelia, 2004, “Insulting as (un)parliamentary practice in the British and Swedish parliaments A Rhetorical approach”, în Cross-Cultural Perspectives on Parliamentary Discourse, Paul Bayley (ed ), Amsterdam, Philadelphia, John Benjamins Publishing Company, p 45-86 Kallmeyer, Werner, 2002, “Verbal practices of perspective grounding”, în Carl F Graumann, Werner Kallmeyer, Perspective and Perspectivation in Discourse, Amsterdam, Philadelphia, John Benjamins Publishing Company, p 113-143 Foss, Sonja K / Karen A Foss / Robert Trapp, 1985, “I A Richards”, în Contemporary Perspectives on Rhetoric, Waveland Press, Inc , p 17-45 Lakoff, Robin Tolmach, 2004, “The new incivility Threat or promise”, în New Media Language, Aitchison, Jean / Lewis, Diana M (ed ), London, New York, Routledge, p 36-44 Perelman, Ch / L Olbrechts-Tyteca, 1958, La nouvelle rhétorique Traité de l’argumentation, Paris, Presses Universitaires de France Plantin, Christian, 1997, “La construction rhétorique des émotions”, în E Rigotti (ed ), Rhetoric and argumentation Proceedings of the 1997 IADA International conference, Lugano, 22 avril 1997 203-219 Plantin, Christian, 1998, “Les raisons des émotions”, in M Bredi (ed ), Forms of argumentative discourse/Per un’analisi linguistica dell’argumentare, Bologna, CLEUB Quintilianus, M Fabius, Arta oratorică, [traducere, studiu introductiv, tabel cronologic, note, indici de Maria Hetco], Bucureşti, 1974, Biblioteca Pentru Toţi, vol II, cartea a VI-a Sasu, Aurel, 2008, Dicţionarul limbii române de lemn, Editura Paralela 45 Stoica, Gabriela, 2005, “Vocabularul afectivităţii – abordare interdisciplinară Puncte de vedere”, in Analele Universităţii Bucureşti Limbă şi literatură română, LIV, 2005, 65-75 Stoica, Gabriela, 2009, “Afectivitatea din perspectivă retorico-argumentativă Aplicaţie pe un vechi text românesc”, ms în curs de publicare Ştefănescu, Ariadna, 2007, “Argumentarea în discursul politic Câteva observaţii referitoare la natura conflictuală şi la aspectele emoţionale ale discursului parlamentar”, în Gabriela Pană Dindelegan (coord ), Limba română Dinamica limbii, dinamica interpretării Actele celui de al 7-lea Colocviu al Catedrei de limba română (7-8 decembrie 2007), Bucureşti, Editura Universităţii din Bucureşti, p 549-559 Wierzbicka, Anna, 1991, Cross-Cultural Pragmatics The Semantics of Human Interaction, Berlin, New York, Mouton de Gruyter Zafiu, Rodica, 2007, Limbaj şi politică, Bucureşti, Editura Universităţii din Bucureşti Surse (1) „Condamnarea comunismului Paşii următori”, discuţie cu Andrei Oişteanu, Marius Oprea, Cristian Preda, Ana Şincai, Sorin Ilieşiu, Constantin Răuţă, Lucia Hossu-Longin, Dorin Dobrincu, Coen Stork, Radu F Alexandru [ş a ], consemnată de Răzvan Brăileanu, în Revista 22, 30 ian 2008; http://www revista22 ro/condamnarea-comunismului-pasii-urmatori-4282 html; accesat în noiembrie 2009 (2) Ţurcanu, Florin, “Istoria comunismului şi Raportul final”, în Revista 22, 24 ian 2008; http://www revista22 ro/raportul-final-al-comisiei-tismaneanu-4278 html; accesat în noiembrie 2009 (3) „Băsescu: Raportul Tismăneanu nu poate fi repetat de alte tări foste comuniste”, în Ziare com; http://www ziare com/actual/eveniment/05-12-2009/basescu-raportul-tismaneanu-nu-poate-fi-repetat-de-alte-tari-foste-comuniste-749399; accesat în noiembrie 2009 (4) Grosescu, Raluca / Dan Draghia „Condamnarea comunismului – prioritate a preşedenţiei cehe”, Revista 22, 24 mar 2009; http://www revista22 ro/articol-5818 html; accesat în ianuarie 2010 (5) Palade, Rodica, „Declaraţia de la Praga”, Revista 22, 17 mar 2009; http://www revista22 ro/declaratia-de-la-praga-5748 html; accesat în ianuarie 2008 (6) Andrei Oişteanu în interviu cu Armand Grosu, „Comunism şi fascism: simetrii şi asimetrii”, Revista 22, 24 mar 2009; http://www revista22 ro/comunism-si-fascism-simetrii-si-asimetrii-5817 html; accesat la data de 8 ian 2010 (7) „Vladimir Tismăneanu: Raportul este cea mai importantă operă a vieţii mele”, interviu în Cotidianul ro, 2 nov 2009; http://www cotidianul ro/vladimir tismaneanu raportul este opera cea mai importanta a vietii mele-37214 htm; accesat în noiembrie 2009 (8) „Europa judecă regimurile totalitare „Declaraţia de la Praga privind conştiinţa morală europeană şi comunismul, 3 iunie 2008, Senatul Parlamentului Republicii Cehe”, [trad de Cristina Spătărelu], Revista 22, 17 iul 2008; http://www revista22 ro/europa-judeca-regimurile-totalitare-4692 html; accesat la data de 8 ian 2010 (9) Tismăneanu, Vladimir, „Condamnarea comunismului”, interviu cu Armand Grosu, în Revista 22, 19 oct 2005; http://www revista22 ro/condamnarea-comunismului-2137 html; accesat în ianuarie 2010 (10) Rusan, Romulus, “Condamnarea comunismului”, prelegere ţinută pe 26 ianuarie 2006 în cadrul “Conferinţelor revistei Cuvântul”, în sala Radiodifuziunii Române; http://destinatii liternet ro/articol/171/Romulus-Rusan/Condamnarea-comunismului html; accesat la data 5 nov 2009 (11) Tismăneanu, Vladimir / Dorin Dobrincu / Cristian Vasile (ed ), 2007, Comisia Prezidenţială pentru analiza dictaturii comuniste din România Raport final, Bucureşti, Humanitas (12) Lambru, Steliu, „Comunismul a ucis, a ucis, a ucis”, în Revista 22, 24 ianuarie 2008; http://www revista22 ro/raportul-final-al-comisiei-tismaneanu-4278 html; accesat în noiembrie 2009 (13) Zub, Alexandru, „Memorial Sighet”, în LiterNet ro, Destinaţii culturale; http://destinatii liternet ro/articol/164/Alexandru-Zub/Memorial-Sighet html; accesat în noiembrie 2009 (14) Macoveciuc, Alexandru, “Condamnarea comunismului, balamucul furioşilor”, Adevărul, 19 dec 2006; http://stiri acasa ro/articole/politic/condamnarea-comunismului-balamucul-furio-ilor/true; accesat în noiembrie 2009 (15) “Exorcizaţii”, grupaj de ştiri semnate A H , Valentina Deleanu, Carmen Epuran, Ovidiu Bancheş, C E , R A , R G , şi comentariile on line ale cititorilor, în Ziua, nr 3810, 19 dec 2006; http://www ziare com/Exorcizatii-51390 html; accesat în iunie 2009; http://www ziua ro/display php?data=2006-12-19&id=213072&ziua=80519b938be6526f8bc5c6b224122003; accesat în ian 2010 (16) “«Cântece de dragoste» cu dedicaţie de la Vadim pentru Băsescu”, în Gardianul, 5 nov 2008; http://www newz ro/stire/74081/cantece-de-dragoste-cu-dedicatie-de-la-vadim-pentru-basescu html; accesat în iun 2009) (17) Necesitatea unei condamnări internaţionale a crimelor regimurilor comuniste totalitare Rezoluţia 1481 (2006); http://www memorialsighet ro/index php?option=com content&view=article&id=152%3Anevoia-de-condamnare-internationala-a-crimelor-regimurilor-comuniste-totalitare&catid=38%3Aevenimente&Itemid=90&lang=ro; accesat în decembrie 2009 (18) George Santayana; http://en wikipedia org/wiki/George Santayana; accesat în ianuarie 2010 (19) Băsescu, Traian, “Discursul presedintelui României, Traian Basescu,prilejuit de Prezentarea Raportului Comisiei Prezidentiale pentru Analiza DictaturiiComuniste din România (Parlamentul României, 18 decembrie 2006)”; http://cpcadcr presidency ro/upload/8288 ro pdf; accesat în iunie 2009 (20) “Ion Iliescu: Aşa-zisul Raport Tismăneanu, o făcătură nefericită, care ignoră Revoluţia română”, HotNews ro, 12 octombrie 2009; http://www hotnews ro/stiri-esential-6269802-ion-iliescu-asa-zisul-raport-tismaneanu-facatura-nefericita-care-ignora-revolutia-romana ; accesat în noiembrie 2009 (21) Baza de texte a Institutului de Lingvistică „Iorgu Iordan – Al Rosetti”, Bucureşti, Academia Română (22) Mihail Kogălniceanu, Opere V Oratorie III, 1878-1891 Partea I, 1878-1880 [Text stabilit, studiu introductiv, note şi comentarii de Georgeta Penelea], Bucureşti, 1984, Editura Academiei Republicii Socialiste România (23) Armand Călinescu, Discursuri parlamentare 1934-1937, vol II, Bucureşti, 1938, Monitorul Oficial şi Imprimeriile Statului, Imprimeria Naţională, Fundaţia Culturală Magazin Istoric, Editura “Quadrinpex” srl 1993 [ediţie anastatică] (24) Gigore Alexandrescu, Poezii şi proză, Chişinău, 1998, Litera (25) http://en wikipedia org/wiki/Pathos; accesat în decembrie 2009 